ที่ประชุมสภาผู้แทนราษฎรมีมติอนุมัติพระราชกำหนดโอนอัตรากำลังพลและงบประมาณบางส่วนของกองทัพบก กองทัพไทย กระทรวงกลาโหม ไปเป็นของหน่วยบัญชาการถวายความปลอดภัยรักษาพระองค์ซึ่งเป็นส่วนราชการในพระองค์ พ.ศ. 2562 ด้วยคะแนนเสียงเท่าไหร่
ที่ประชุมสภาผู้แทนราษฎรมีมติอนุมัติพระราชกำหนดโอนอัตรากำลังพลและงบประมาณบางส่วนของกองทัพบก กองทัพไทย กระทรวงกลาโหม ไปเป็นของหน่วยบัญชาการถวายความปลอดภัยรักษาพระองค์ซึ่งเป็นส่วนราชการในพระองค์ พ.ศ. 2562 ด้วยคะแนนเสียง 374 ไม่เห็นด้วย 70 งดออกเสียง 2 จากองค์ประชุม 446 เสียง

แม้นายชวน หลีกภัย ประธานสภาในขณะนั้น จะขานมติว่ามีผู้ลงคะแนนเสียง "อนุมัติ" ด้วยเครื่องอิเล็กทรอนิกส์ 366 เสียง และลงคะแนนเพิ่มเติมด้วยวาจา 10 เสียง รวมเป็นคะแนนอนุมัติ 376 เสียง แต่ต่อมาสำนักรายงานการประชุมและชวเลข ได้แจ้งสื่อมวลชนว่ามติที่ถูกต้องคือ 374 เสียง เนื่องจากมีการนับคะแนนซ้ำซ้อนกัน 2 เสียง

การอนุมัติ พ.ร.ก. โอนอัตรากำลังพลและงบประมาณฯ ของสภาล่างเกิดขึ้นเป็น "วาระแรก" ในระหว่างการประชุมสภา สมัยวิสามัญ เมื่อช่วงเช้าวันที่ 17 ต.ค. 2562 ใช้เวลาเพียง 1 ชม. ฝ่ายรัฐบาลมี พล.อ. ชัยชาญ ช้างมงคล รมช. กลาโหมในขณะนั้น เป็นตัวแทนนายกรัฐมนตรี ในการชี้แจงเหตุผลความจำเป็นในการตรากฎหมาย ซึ่งเขาไม่ได้อธิบายอะไรมากนอกจากอ่านตาม "หมายเหตุ" จำนวน 21 บรรทัดที่อยู่ท้าย พ.ร.ก. และย้ำว่าเรื่องนี้ "เป็นกรณีฉุกเฉินที่มีความจำเป็นรีบด่วนอันมิอาจหลีกเลี่ยงได้ในอันที่จะรักษาความปลอดภัยของประเทศ จึงจำเป็นต้องตรา พ.ร.ก. นี้" ส่วน ส.ส. ที่ลุกขึ้นอภิปรายมีเพียง 2 คน เป็นการอภิปรายคัดค้าน 1 คน และอภิปรายสนับสนุน 1 คน

หลังจากนี้เป็นคิวของสมาชิกวุฒิสภา (ส.ว.) ในการพิจารณา พ.ร.ก. ฉบับนี้ในวันที่ 20 ต.ค.2562 หากสภาสูงยืนยันอนุมัติ ก็จะถือว่า พ.ร.ก. มีผลใช้บังคับเป็นพระราชบัญญัติ (พ.ร.บ.) อย่างสมบูรณ์
กฎหมายรัฐธรรมนูญ,กฎหมายทหาร